b'\n_START_ARTICLE_\nMedlinePlus\n_START_PARAGRAPH_\nMedlinePlus je spletna informacijska storitev, ki jo nudi Nacionalna medicinska knji\xc5\xbenica ZDA . Storitev zagotavlja kurirane informacije o zdravju potro\xc5\xa1nikov v angle\xc5\xa1\xc4\x8dini in \xc5\xa1pan\xc5\xa1\xc4\x8dini.  Spletna stran zdru\xc5\xbeuje informacije iz Nacionalne medicinske knji\xc5\xbenice (NLM), nacionalnih in\xc5\xa1titutov za zdravje (NIH), drugih vladnih agencij ZDA in organizacij, povezanih z zdravjem. Obstaja tudi spletno mesto, optimizirano za prikaz na mobilnih napravah, in sicer v angle\xc5\xa1\xc4\x8dini in \xc5\xa1pan\xc5\xa1\xc4\x8dini. Leta 2015 je pribli\xc5\xbeno 400 milijonov ljudi iz vsega sveta uporabljalo MedlinePlus.  Storitev financira NLM in je za uporabnike brezpla\xc4\x8dna. _NEWLINE_MedlinePlus vsebuje enciklopedi\xc4\x8dne informacije o zdravju in o zdravilih ter nudi kazalo zdravstvenih storitev. MedlinePlus Connect povezuje bolnike ali ponudnike v sistemih elektronskih zdravstvenih zapisov (EZK) z ustrezno informacijo MedlinePlus o boleznih in zdravljenju. _NEWLINE_PubMed Health je nadaljnspletno mesto NLM, ki poleg informacij za zdravstvene delavce nudi tudi informacije o zdravju potro\xc5\xa1nikov.\n_START_SECTION_\nZgodovina\n_START_PARAGRAPH_\nNacionalna medicinska knji\xc5\xbenica \xc5\xbee dolgo zagotavlja programe in storitve za strokovne medicinske znanstvenike in izvajalce zdravstvenih storitev , vklju\xc4\x8dno z MEDLINE in razli\xc4\x8dnimi slu\xc5\xbebami za dostop do MEDLINE, kot sta PubMed in Entrez. V devetdesetih letih je te storitve za\xc4\x8dela vse bolj uporabljati \xc5\xa1ir\xc5\xa1a javnost, saj je dostop do interneta postal vse bolj raz\xc5\xa1irjen.  Neprofesionalnim uporabnikom pa bi lahko koristil dostop od zanesljivih zdravstvenih informacij v formatu, ki je dostopen tudi laiku.  National Library of Medicine je predstavila MedlinePlus oktobra 1998, z namenom zagotoviti nekomercialno spletno storitev,podobno na primer komercialni WebMD . Leta 2010 je dodatna storitev NCBI, PubMed Health, MedlinePlus dopolnila s kuratiranimi informacijami s podro\xc4\x8dja zdravja potro\xc5\xa1nikov; PubMed Health je osredoto\xc4\x8dena predvsem na iskanje informacij o klini\xc4\x8dni u\xc4\x8dinkovitosti zdravljenja. _NEWLINE_MedlinePlus je sprva nudila 29 zdravstvenih tem v angle\xc5\xa1\xc4\x8dini, ki so se odtlej raz\xc5\xa1irile na skoraj 1000 zdravstvenih tem v angle\xc5\xa1\xc4\x8dini in \xc5\xa1pan\xc5\xa1\xc4\x8dini, ter na povezave do zdravstvenih informacij v ve\xc4\x8d kot 40 jezikih. MedlinePlus je priznalo zdru\xc5\xbeenje medicinskih knji\xc5\xbenic pomembno vlogo pri zagotavljanju zdravstvenih informacij.  Spletna stranm je na 84. mestu v ameri\xc5\xa1kem indeksu zadovoljstva strank za leto 2010. _NEWLINE_Leta 2000 je bila v MedlinePlus vklju\xc4\x8dena medicinska knjiga podjetja  A.D.A.M. "Animated Dissection of Anatomy for Medicine, Inc" tj. "Animirana disekcija anatomije za medicino, Inc." je delni\xc5\xa1ka dru\xc5\xbeba, ki kotira na NASDAQu, s sede\xc5\xbeem v Atlanti v Georgiji. Podjetje nudi podatke o zdravju potro\xc5\xa1nikov in medicinski tehnologiji zdravstvenim organizacijam, delodajalcem, potro\xc5\xa1nikom in izobra\xc5\xbeevalnim ustanovam.'